《苏编修昌龄挽诗》
明代·张宣

遗编三叹古稀声，分得乾坤一气清。
天上故人俱告老，江南小子尽知名。
琼花后土醒春梦，夜月空梁黯旧情。
地下修文书正朔，也知不独晋渊明。

作者简介：（?—1373）元明间常州府江阴人，初名瑄，字藻重，一作藻仲。少负才名，明洪武元年以考礼征，预修《元史》。太祖召至殿廷，擢翰林院编修，常呼为张家小秀才。洪武六年谪徙濠梁，道中卒。